सकरात्मक विचारधारा बनाएं दर्दनाक अनुभव पर काबू पाना एक सकरात्मक रवैया अपनाएं
क्या कभी ऐसा हुआ है कुछ जगहों पर जाने से या कुछ चीज़ों के इस्तेमाल से आपकी यादें फिर से आपकी चेतना पर हावी होने लगी हैं? शायद आपको यह अहसास नहीं की उनकी वजह से आपकी यादें दुबारा सजीव हो रही हैं | मसलन आपकी याद किसी ऐसे हादसे से जुड़ी हो जो स्कूल में हुआ है, और हर बार जब आप वहां से गुज़रते हैं तो वह आपको याद आ जाती है | अगर आप दफ्तर के लिए दूसरे रास्ते से जाएँ और उस सड़क पर से गुजरें ही ना जहाँ आपका स्कूल है तो आप अपने दिमाग से उस ख़राब याद को जल्द ही निकाल पायेंगे |  अगर आप ऐसी चीजों का पूर्ण रूप से बहिष्कार करें जो आपकी बुरी यादों को सचेत करें तो अंत में वह आपके दिमाग से पूरी तरह से ख़त्म हो जायेंगी | आपके पास उसे याद करने की कोई वजह नहीं होगी और जैसे जैसे आप ज़िंदगी में आगे बढेंगे आप उसकी जगह और महत्वपूर्ण ख्यालों को दे देंगे | ये भी सच है की हर चीज़ का बहिष्कार ज़रूरी नहीं है, मसलन आपको अपनी प्रिय किताब या म्यूजिक बैंड का बहिष्कार सिर्फ इसीलिए नहीं कर देना चाहिए क्यूंकि जिस रात आपके प्रेमी ने आपसे रिश्ता तोड़ा तब आप उनमें से किसी को पढ़ या सुन रहे थे | अगर ऐसी वस्तुओं का बहिष्कार संभव न हो क्यूंकि वो बहुत ज्यादा हैं या आप उस याद को ज्यादा मान्यता नहीं देना चाहते हैं तो आप और तरीकों से भी इन बुरी यादों का सामना कर सकते हैं | शुरू में जब आप ऐसी बुरी याद के बारे में सोचते हैं तो अक्सर हम बेचैन और दुखी हो जाते हैं | ऐसे में आप उस याद के बारे में जितना कम सोचें उतना बेहतर, मगर ऐसा करने में ये भी हो सकता है की जब वह याद दुबारा जन्म ले तो और शक्तिशाली हो जाये | उस याद को दिमाग से निकालने से अच्छा है उसे थोड़ा थोड़ा याद करें | तब तक उस याद के बारे में सोचें जब तक उसका प्रभाव कम न हो जाये | अंत में आप उसके बारे में इतना सोचना कम कर देंगे और जब सोचेंगे भी तो वह इतनी तकलीफ नहीं देगा | अगर याद दिमाग से फिर भी न निकल पाए तो कोई व्यायाम करें या किसी लम्बी सैर पर जाएँ |  इस बात से तसल्ली लें की जिस हादसे की वजह से ये याद बनी है वो हादसा ख़त्म हो चुका है | जो भी हुआ - लोग आपकी शर्मिन्दगी पर हँसे या जो भी भयानक स्तिथी से आप गुज़रे - वो सब अब बीत चुका है | कई बार बुरी यादों के बारे में सोचना एक जूनून सा बन जाता है | ध्यान दें की जब उस याद के बारे में सोचते हैं तो आप में कैसी भावनाएं उत्पन्न होती हैं | अगर आपको ऐसा लगता है बार बार सोचने के बाद भी उस याद में ये शक्ती है की वो आपको चोट पहुंचाए तो कोई दूसरा तरीका ढूँढें उस याद को अपने दिमाग से निकालने का | हर बार जब आप कुछ सोचते हैं तो आपकी याद थोड़ा बदल जाती है | आपका दिमाग उस याद में हुए परिवर्तन को अलग विचारों से बदल देता है | आप अपने दिमाग की इस कमी का फायदा उठा सकते हैं और अपनी याद के ख़राब हिस्सों को अलग विचारों से बदल सकते हैं | अंत में आप उस बदली हुई  याद को स्मरण करने लगेंगे |  उदाहरण के तौर पर अगर आपकी कोई बचपन की याद है अपने पिता के साथ एक नाव में सवारी की जिसका नाम है "ड्रीमकैचर" | आपको याद है की आपके पिता लाल निक्कर और चश्मा पहने थे तब जब आप गलती से पानी में गिर गए थे | आपको पता है की क्या हुआ था पर सालों बाद जब आप उस दिन की तस्वीर दखें तो सोचें की आपके पिता ने जीन्स पहनी थी और नाव का नाम "किंगफ़िशर" था | यादें कभी भी पूरी तरह से सही नहीं होतीं और वो बदली जा सकती हैं | याद के उस हिस्से को बदलने के कोशिश करें जो दर्दनाक हो | ऊपर लिखे उदाहरण में अगर आपको पानी  में गिरते वक़्त डर लगा था तो दुबारा उस याद को ऐसे सोचें की जब आपके पिता ने आपको बचाया था तो कितना अच्छा लगा था | हर बार जब आप उस याद के बारे में सोचें तो वो थोड़ी बदल गयी हो | अगर आप ख़राब भावनाओं के बजाय अच्छी भावनाओं पर ध्यान देंगे तो याद में परिवर्तन पाएंगे | ये हो सकता है की वो ख़राब याद से अच्छी याद में तब्दील न हो पर उसकी आपको चोट पहुँचाने की क्षमता ख़त्म हो जायेगी | कई बार हमारा दिमाग ऐसे दलदल में फंस जाता है जिन से निकलना मुश्किल होता है | अगर आपका दिमाग बार बार बुरी यादों के बारे में सोचे तो उसे अच्छी यादों को सोचने पर मजबूर करें | एक बुरी याद को इतना वक़्त न दें की वह आपको बेचैन कर दे, उल्टा जैसे ही वह आपके ख्यालों में आये तो उसे एक अच्छी याद में परिवर्तित कर दें | तब तक सकरात्मक सोच पर टिके रहें जब तक उस दलदल से बाहर न आजाएं | हर बुरी याद को एक अच्छी याद से जोड़ें | मसलन अगर आप उस दिन को नहीं भूलते हैं जब आप ने कक्षा के सामने गलती कर दी थी और पूरी कक्षा हंस पड़ी थी तो उसके साथ एक ऐसी याद जोड़ लें जब आपने अच्छा प्रदर्शन किया था और सबने आपकी तारीफ की थी | हर बार जब आपको वो ख़राब याद सताए तो अपने ध्यान को उस अच्छी याद की तरफ केन्द्रित करें | अपने दिमाग में एक अच्छी याद को ताज़ा रखने से आपको ख़राब याद के वक़्त पर किसी अच्छी याद को ढूँढने की ज़रुरत नहीं पड़ेगी | अपने आज पर ज्यादा ध्यान देने की आदत को सचेत रहना भी कहते हैं | इसका मतलब है की आप आज और अभी को ज्यादा मान्यता दें नाकि अपने गुज़रे हुए कल और आने वाले कल की चिंता में वक़्त गुज़ार दें | सचेत रहना तनाव कम करने का और ज़िन्दगी को भरपूर तरीके से जीने का एक बेहतरीन तरीका है | अपना समय और ताक़त ऐसी चीज़ों पर बर्बाद बिलकुल न करें जिन्हें आप बदल नहीं सकते, जो हो गया उसे जाने दें और बस खुश रहें |   कई बार हम अपनी दिनचर्या में अपने आपको को खो जाने देते हैं और आस पास क्या हो रहा है हम इसको भूल जाते हैं | ऐसे खो जाने से बेहतर है की आप आस पास की ख़ूबसूरती का आनंद उठाते हुए छोटी छोटी  चीज़ें जैसे खुशबू और आवाज़ों पर ध्यान दें | इससे आप बार बार उन बुरी यादों की तरफ नहीं खिचेंगें और आज में जीने की कोशिश कर पायेंगे | कोई ऐसा मन्त्र अपनाएं जो ऐसे हालातों में दोहरा सकें | उदाहरण के तौर पर आप ये कह सकते हैं की " में यहाँ हूँ " या " में जिंदा हूँ " | कुछ ऐसा कहें जो आपको वापस आपके वर्तमान में ले आये | इस बात पर गौर फरमायें की आपका शरीर उस वक़्त कैसा महसूस कर रहा है | अपनी इन्द्रियों पर ध्यान दें जैसे: आप उस पल में क्या सुन, देख या सूंघ पा रहे हैं ? ध्यान लगाना सीखें: किसी भी तरीके के ध्यान लगाने की प्रक्रिया में ये बहुत ज़रूरी है की आप सचेत होकर  उसे करें | अपने दिमाग से सब विकर्षणों को निकाल कर अगर आप सिर्फ ध्यान लगाने की कोशिश करें तो आप अपने वर्तमान को सही से जी पाएंगे | नियमित रूप से ध्यान लगाने से न सिर्फ आप अपनी ज़िंदगी को बेहतर बनाते हैं आप अपने मूड में भी बदलाव ला पाते हैं | उस याद को और उससे जुड़ी नकरात्मक भावनाओं को स्वीकार करें | हो सकता है इससे उल्टा असर हो जाये पर इलाज के लिए कई बार पूर्णत: सफाई की ज़रुरत होती है | एक बुरी याद को दबा देने से हो सकता है वह ज़िन्दगी में दुबारा आपको कष्ट पहुंचाए | अगर आपको गुस्सा, दुःख, शर्म और दर्द का अनुभव हो रहा है तो होने दें | अगर आपको रोने और चिल्लाने का मन करे तो करें | जब आप इससे उभरेंगे तो आपको लगेगा की आप में इस दर्द के प्रति सहनशक्ती और बढ़ गयी है और आपके इरादे और मज़बूत हो गए हैं | किसी दोस्त या परिवार जन जिसपर आप भरोसा कर सकें उनसे अपने मन की बात बताएं | और लोग आपको अपनी राय दे सकते हैं उसी तरीके की अपनी कहानियां सुना सकते हैं और आपको ये भरोसा दिला सकते हैं की ये जो हुआ इतना बुरा भी नहीं था जितना आपने उसे अपने मन में बना लिया है | अगर हो सके तो ऐसे किसी शक्स से बात करें जो इस सब से बिलकुल अनजान हो और वो आपको इस दुःख का सामना करने का वो नजरिया दे पाये जिसकी आपको ज़रुरत हो |  किसी समर्थक समूह में शामिल हों | थोड़ी सी खोजबीन करके अपने आसपास ऐसा समर्थक समूह ढूँढें जो इस ही मुद्दे से जूझता है | कई ऐसे समर्थक समूह होते हैं जो तलाक, संबंधों का टूटना और बिमारियों इत्यादी  मुद्दों का सामना करना सिखाती हैं | अगर आप अपना अनुभव किसी से बांटना नहीं चाहते हैं तो उसके बारे में एक डायरी में लिखें और उसे ऐसी सुरक्षित जगह पर रखें जहाँ वह किसी और के हाथ न लगे | अगर आपको लगता है की दोस्त और परिवार जनों से ज्यादा आपको किसी पेशेवर के राय चाहिए तो किसी मनोचिकित्सक से मिलें | क्यूंकि एक डॉक्टर मरीज़ का रिश्ता गोपनीय रहता है तो आपको शर्मिंदा महसूस करने की या कुछ छिपाने की ज़रुरत नहीं है |  एक मनोचिकित्सक आपको उन कारणों के बारे में बताएगा जिनसे आपका दुःख दुबारा जागृत होगा और उन पर काबू पाना भी सिखाएगा | वह आपको ऐसी तक्नीकें सिखाएगा जो आपको उन कड़वी यादों के चंगुल से निकलने में मदद करेंगी | जो लोग गहरी क्षती से गुज़र रहे हैं उनके लिए "कॉग्निटिव बिहेवियरल थेरेपी" बहुत फायदेमंद रहती है | ऐसा मनोचिकित्सक जो इस काम में माहिर हो उससे अपना इलाज करवाएं | ये डिसऑर्डर तब उत्पन्न होती है जब आप बहुत ही भयानक और बुरे हादसे से गुजर हों मसलन, यौन दुर्व्यवहार, कार दुर्घटना, हिंसक हमला या कोई बहुत बुरी बीमारी | ऐसे लोगों के लिए इस ज़ख्म की यादों को भूल पाना मुश्किल होता है | ये एक ऐसी बेचैनी की भावना पैदा करता है की ये स्तिथी दुबारा भी हो सकती है | अगर आपको लगता है की आपको पोस्ट ट्रॉमेटिक स्ट्रेस डिसऑर्डर है तो ज़रूरी है की आप किसी की मदद लें क्योंकि ये ऐसी चीज़ है जिसका सामना आप खुद नहीं कर सकते हैं |  पोस्ट ट्रॉमेटिक स्ट्रेस डिसऑर्डर के लक्षण हैं फ्लैशबैक, बुरे सपने या डरावने विचार आना | आप हमेशा उदास, चिंतित और ऐसा महसूस करेंगे जैसे के आप फंस गए हैं | अगर आपको अपने साथ हुए हादसे से जुडी यादों से घुटन महसूस हो रहे है तो कई ऐसे इलाज हैं जिन्हें आप अपना सकते हैं | ये इलाज आप मनोचिकित्सा के साथ में अपना सकते हैं | मनोचिकित्सक से मिलकर ये पता करें की क्या कोई ऐसा इलाज है जो आपको अपनी यादों को भूल कर आगे बढ़ने में सहायक होगा |  दवाइयां सबसे पहला इलाज का तरीका है | जो लोग अपने नकरात्मक ख्यालों से भाग नहीं पाते उन्हें अक्सर एंटी देप्रेस्संट्स दिए जाते हैं खाने के लिए | "सोमेटिक एक्सपीरिअन्सिंग" एक तरीका होता जिससे आप अपने शरीर के एहसासों से जुड़ पाते हैं | ये आपको इस बात के लिए तैयार करता है की कहीं आपका शरीर दुबारा से ऐसी स्तिथी न होने पर भी लड़ता है या भाग जाने वाला प्रतिक्रिया देता है ताकि जब खतरा न हो तब आप डर के साथ न जीयें | इलेक्ट्रोशॉक थेरेपी एक असरदार तरीका है दिमाग से ऐसी यादों को निकलने का पर इसका इस्तेमाल तब होता है जब और कोई तरीका काम न करें | चाहे कितना भी दर्दनाक हादसा हो वह आपको कुछ न कुछ सिखा देता है | आपको शायद थोड़ा वक़्त लगेगा ये सबक सीखने में खासकर तब जब हादसा ताज़ा हुआ हो | पर अगर आप पीछे मुड़ कर ये देख सकते हैं की आपने उस स्थिती से क्या सीखा है तो वो ख़राब याद अपना थोड़ा सा प्रभाव खो देगी | क्या आप अपनी परिस्थिती में से कुछ अच्छा ढूँढ सकते हैं?   ये याद रखें की नकारात्मक अनुभव भी ज़िंदगी का अभिन्न अंग होते हैं | मुश्किल अनुभव हमें और मज़बूत बनाते हैं और ज़िंदगी के मीठे पलों की कीमत समझने में मदद करते हैं | जब तक हमें कभी कभी बुरा नहीं महसूस होगा तो हम अपनी ज़िंदगी की खुशियों की कीमत नहीं समझ पायेंगे | अपने आशीर्वादों को गिनें | चाहे जो भी चीज़ें आपने इस एक याद की वजह से खो दी हैं, उनको भूलकर उन चीज़ों का जायज़ा करें जिनके लिए आप अपने आप को खुशकिस्मत समझते हैं | जैसे वक़्त गुज़रता है बुरी यादें भी धीरे धीरे कम होती जाती हैं | आप इस प्रक्रिया का इजाफा ज़िंदगी को ख़ुशी से जीकर और नयी अच्छी यादों का निर्माण करके कर सकते हैं | अपना वक़्त ऐसे कामों को करने में जो आपको मज़ेदार लगें और उन लोगों के साथ जो आपको ख़ुशी दें व्यतीत करें | आप जितनी सकरात्मक यादें बनायेंगे उतनी ही वक़्त के साथ आपकी नकरात्मक यादें कम महत्वपूर्ण होती जायेंगी |  आप ऐसे में किसी ऐसी जगह पर जा सकते हैं जहाँ पर आप कभी नहीं गए हैं ताकि आप अपने अतीत को भूल कर नए अनुभवों को महसूस कर सकें | किसी नए शहर घूमने जाएँ, या फिर अपने शहर में ही पर्यटक बनें और ऐसी जगह जाएँ जहाँ आप वैसे नहीं जायेंगे | अगर आपको घूमना फिरना पसंद नहीं तो अपनी दिनचर्या को किसी तरह से बदलने की कोशिश करें | किसी नए रेस्टोरेंट में खाना खाने जाएँ, या फिर अच्छा खाना पकाकर अपने दोस्तों को घर आने का न्योता दें | अपनी दिनचर्या और दिमाग को व्यस्त रखें, ताकि आपके पास नकरात्मक ख्याल मन में लाने का वक़्त ही न हो | अगर आप अकेले बहुत वक़्त बिताते हैं तो कोशिश करके अपने दोस्तों और परिवार के साथ ज्यादा वक़्त बिताएं | एक नया शौक शुरू करें या कोई अच्छी से किताबें पढ़ें | जितना वक़्त आप यूँही खाली बैठे बिताएंगे उतना ही पुरानी यादें आपको परेशान करेंगी | नीचे लिखी है कुछ ऐसी चीज़ें जो आपको व्यस्त रहने में मदद करेंगी:   कोई भी शारीरिक गतिविधि जैसे सॉकर या कुश्ती अपनाएं | अगर आपको खेल खेलना नहीं पसंद है तो योग  शुरू करें या फिर अपने रोज़ सैर पर जाने का नियम बनाएं | अपने को कोई शारीरिक चुनौती देना एक अच्छा तरीका है अपने दिमाग को नकरात्मक ख्यालों से दूर रखने का | व्यायाम करने से आपका दिमाग एंडोर्फिन्स नाम के रसायन छोड़ता है जो आपके मूड को बदलने में सहायक रहता है |  कुछ नया बनाएं | आप कुछ सिल सकते हैं, या कोई चित्र बनाएं या गीत लिखें | अपनी ताक़त कुछ अच्छा बनाने में लगायें तो आपको बुरी यादों को सोचने का वक़्त नहीं मिलेगा | अपने वक़्त को समाज सेवा के लिए अर्पित करें | औरों की मदद करना एक बेहतरीन तरीका है अपनी मुसीबतों से जल्द ही बाहर आ पाने का | ऐसी मन बदलने वाले उत्पादों का सेवन आपकी परेशानीयों को और बड़ा सकता है ख़ास कर तब जब आपकी याद आपको बेचैन कर छोडती है | शराब से आपकी बैचैनी, चिड़चिड़ापन और विषाद और बढ़ेगा खास तौर से तब जब आप पहले ही इन चीज़ों के शिकार हों |अपने आप को दिमागी रूप से सकरात्मक रखने के लिए ये बेहद ज़रूरी है की हम शराब और अन्य नशीले पदार्थों से दूर रहें |  शराब और नशीले पदार्थों का सेवन अपनी बुरी यादों को मिटाने के लिए करना हमेशा लत में तब्दील हो जाता है | अगर आपको लगे की आपको अपनी यादें भुलाने के लिए शराब और नशीले पदार्थों का सहारा लेना पड़ेगा तो आप उसी वक़्त मदद मांगें | पलायनवाद के तरीकों से बचें | अगर आपको जुए, ज्यादा खाना खाने की या ऐसी कोई आदत है जो आपके सेहत के लिए हानिकारक है तो इस आदत को पहचानें और उसे अपनी खुद की या किसी थेरापिस्ट या समर्थक समूह के साथ मिलकर छोड़ दें | जब आप नकरात्मक विचारों से घिरे होते हैं तो अक्सर अपना ख्याल रखना भूल जाते हैं | पर अपने शरीर को सही रखने से आपके सोचने समझने के तरीके में भी बदलाव आएगा |  पोषक खाना खाना, आराम से सोना और व्यायाम करने से आप अपनी बुरे यादों को काफी दूर रख सकते हैं | अपनी आम ज़रूरतों को पूरी करने के साथ साथ इतना वक़्त निकालें के अपने लिए कुछ ऐसा कर पाएं जिससे आपको ख़ुशी मिले और आपकी बेचैनी भी कम हो |  संतुलित आहार खाएं जिसमें बहुत सारे ताज़े फल और सब्जियां, प्रोटीन, साबुत अनाज और पोषक फैट शामिल हों | कम से कम 30 मिनट से 1 घंटे तक रोज़ व्यायाम करने का नियम बनाएं | हर रात 7 से 8 घंटे सोयें क्योंकि थके होने से आप ज्यादा अपनी पुरानी यादों की तरफ मुड़ सकते हैं |
बहिष्कार करें ऐसी चीज़ों या स्थान का जो उन यादों को सजीव करें: उस हादसे के बारे में इतना सोचें की वह अपनी शक्ति खो दे: स्मृति परिवर्तन करें: अच्छी यादों पर ज्यादा ध्यान केन्द्रित करें: आज में जीना सीखें: उस याद का शोक मनाएं: किसी से इस के बारे में बात करें: किसी मनोचिकित्सक से मिलें: ये पता करें की कहीं आपको पोस्ट ट्रॉमेटिक स्ट्रेस डिसऑर्डर(PTSD) तो नहीं है: अपना इलाज करवाएं: ये सोचें की आपने उस हादसे से क्या सीखा: खुशनुमा नयी यादों का निर्माण करें: अपने ज़िंदगी को व्यस्त रखें: शराब या नशीले पदार्थों की लत न लगायें: अपनी सेहत को प्राथमिकता दें:
https://www.wikihow.com/Forget-a-Bad-Memory https://www.wikihow.com/Forget-a-Bad-Memory https://www.wikihow.com/Forget-a-Bad-Memory
Creating Healthy Thought Patterns Overcoming a Traumatic Experience Having a Positive Outlook